

**Р Е П У Б Л И К А С Р Б И Ј А**

**КАНЦЕЛАРИЈА**

**ЗА КОСОВО И МЕТОХИЈУ**

ЈАВНО ОБЈАВЉУЈЕ

**ОБАВЕШТЕЊЕ**

**О РАСПИСИВАЊУ КОНКУРСА ЈЕДИНИЦА ЛОКАЛНЕ САМОУПРАВЕ АП КОСОВО И МЕТОХИЈА ЗА ДОДЕЛУ ПОДСТИЦАЈНИХ СРЕДСТАВА**

**ЗА РАЗВОЈ ПОЉОПРИВРЕДЕ**

**НА ПОДРУЧЈУ АП КОСОВО И МЕТОХИЈА У 2019. ГОДИНИ**

Канцеларија за Косово и Метохију је у циљу спровођења своје политике подстицања привредних активности на подручју АП Косово и Метохија, донела Програм расподеле и коришћења подстицајних средстава за развој пољопривреде на подручју АП Косово и Метохија за 2019. годину. Програм je усвојен Закључком Владе Републике Србије 05 Број: 401-941/2019 од 07. фебруара 2019. године и обухвата између осталог и улагање у набавку нове пољопривредне механизације. Основни циљ Програма је пружање подршке одрживом опстанку кроз подстицај развоја пољопривреде у подручјима АП Косово и Метохија са већинским српским и осталим неалбанским становништвом.

Средства за ове намене обезбеђена су Законом о буџету Републике Србије за 2019. годину („Службени гласник РС“ број 95/18). Канцеларија за Косово и Метохију ће реализовати овај програм у сарадњи са јединицама локалне самоуправе на територији АП Косово и Метохија.

**ОБАВЕШТАВАМО СВА ЗАИНТЕРЕСОВАНА ЛИЦА КОЈА ОБАВЉАЈУ ПОЉОПРИВРЕДНУ ДЕЛАТНОСТ НА ТЕРИТОРИЈИ АП КОСОВО И МЕТОХИЈА ДА УЗМУ УЧЕШЋЕ НА КОНКУРСИМА ЗА ДОДЕЛУ ПОДСТИЦАЈНИХ СРЕДСТАВА ЗА РАЗВОЈ ПОЉОПРИВРЕДЕ У 2019. ГОДИНИ.**

Конкурси ће бити објављени на огласним таблама седишта јединица локалне самоуправе на територији АП Косово и Метохија.